text: Politiet jagter uopmærksomme bilister
  12 september 2016 kl. 05.19
  I september og oktober måned har politiet fokus på bilister, der laver andet end at køre bil, når de sidder bag rattet.
  
  
  Nu opfordrer politiet bilister til at stoppe med at sætte hår, skrive beskeder og børste tænder og i stedet køre bil, når de sidder bag rattet. Det er en del af en kampagne som alle landets politikredse laver i samarbejde med Rådet for Sikker Trafik.
  Alene i Syd- og Sønderjylland mistede 74 mennesker livet mellem 2010 og 2014 fordi de eller andre bilister var uopmærksomme i trafikken, viser tal fra Vejdirektoratet.
  Dræbte personer i trafikulykker 2010 - 2014, hvor de selv eller andre var uopmærksomme (Kilde: Vejdirektoratet)
  Sydøstjyllands Politikreds: 31Syd- og Sønderjyllands Politikreds: 43
  Kampagnen kører i september og oktober, hvor politiet blandt andet vil have særligt fokus på bilister der kører og taler i håndholdt telefon.
  